b'\n_START_ARTICLE_\nDundrum (Dubl\xc3\xadn)\n_START_SECTION_\nHist\xc3\xb2ria\n_START_PARAGRAPH_\nUna de les primeres mencions de la zona es refereix a la ubicaci\xc3\xb3 origin\xc3\xa0ria de l\'Esgl\xc3\xa9sia de Sant Nahi al segle VIII en el lloc on hi ha actualment l\'esgl\xc3\xa9sia que es va construir en el segle XVIII. L\'antic nom de Dundrum \xc3\xa9s "Taney", que es deriva de Tigh Naithi que vol dir la casa o el lloc de Nath \xc3\x8d._NEWLINE_Recents excavacions arqueol\xc3\xb2giques prop de l\'esgl\xc3\xa9sia han revelat tres recintes associats a l\'esgl\xc3\xa9sia, els primers daten del segle VI, i una troballa significatiu va ser un gerro Flemish Redware gaireb\xc3\xa9 complet del segle XIII._NEWLINE_La primera refer\xc3\xa8ncia al top\xc3\xb2nim de Taney apareix en la Carta de Sant Laurence O\'Toole a Christchurch en 1178 com a "meitat de Rathnahi" i l\'any seg\xc3\xbcent en una butlla papal del Papa Alexandre III al mateix arquebisbe com "Medietatem de Tignai". Les variacions de l\'ortografia continuar fins al segle XVI._NEWLINE_Quan els Hiberno-Normands hi arribaren el 1169 es van construir tota una s\xc3\xa8rie de fortificacions al voltant de Dubl\xc3\xadn. Es va construir un castell a Dundrum com a part d\'aquesta s\xc3\xa8rie al voltant del segle XIII. Cap 1590 s\'hi va construir un nou castell per Richard Fitzwilliam com a part d\'una l\xc3\xadnia estrat\xc3\xa8gica de castells al que anomenaven The Pale. La vila original es va construir al voltant del castell i era considerada una defensa rural contra els assalts de les tribus irlandeses dels O\'Tool i els O\'Byrne. Cap a 1619 William FitzWilliam, 3r vescomte FitzWilliam va rebre el castell en reconeixement al seu  valor en la defensa contra aquests assalt per\xc3\xb2 en fou expulsat el 1642. Va tornar el 1646 per\xc3\xb2 en fou expulsat definitivament el 1653. La seva fam\xc3\xadlia s\'hi va mantenir fins al 1790. El castell mai no torn\xc3\xa0 a ser ocupat i a les seves ru\xc3\xafnes hi ha un centre comercial. Excavacions recents de 1989 van treure terrissa verda vidriada coneguda com a Leinster Ware, clo\xc3\xafsses d\'ostres i musclos, ossos d\'animals i fragments de cer\xc3\xa0mica de la Saintonge, potser usada per a guardar vi._NEWLINE_L\'arribada de Richard Fitzwilliam i la construcci\xc3\xb3 del castell iniciaren l\'activitat comercial a la regi\xc3\xb3. La vila era ben coneguda com a  "The Manor Mill" on el blat es converteix en farina. Un corrent d\'aigua propera era fet servir per al mol\xc3\xad paperer i per a la forja de ferro. _NEWLINE_El 1813 s\'hi va construir l\'esgl\xc3\xa9sia cat\xc3\xb2lica de Main Street. Cap al 1878 fou substitu\xc3\xafda per un edifici m\xc3\xa9s gran i un mercat quan Dundrum es va constituir en una nova parr\xc3\xb2quia de l\'\xc3\xa0rea de Booterstown. Es va ampliar la zona constru\xc3\xafda el 1956. L\'esgl\xc3\xa9sia \xc3\xa9s d\'estil g\xc3\xb2tic amb granit de Dublin i pedres de Bath i Portland per a envoltar finestres i portes.'